Na komplikácie spôsobené ochorením COVID-19 zomrelo 38 zväčša starších pacientov s chronickými ochoreniami, vyplýva z údajov zverejnených v sobotu vládou na stránke koronavirus.gov.hu.
Aktuálne je infikovaných 38 701 ľudí, z ktorých 29 percent pochádza z Budapešti. V nemocničnom ošetrení je 2245 chorých, z nich 205 je napojených na umelú pľúcnu ventiláciu.
Počet potvrdených prípadov infikovaných koronavírusom od vypuknutia pandémie stúpol na 56 098 a počet obetí v súvislosti s chorobou COVID-19 na 1390. Z ochorenia sa zotavilo 16 007 osôb.